Imtella' Jannar 10, 2021 - Aġġornata 10 Ta' Jannar, 2021 7:55pm Jake Angeli ta' 32 sena, attivist fil-QAnon, jinsab taħt arrest u ġie akkużat bl-irvellijiet fil-bini tal-US Capitol, fejn tilfu ħajjithom ħames persuni. Hu qed jiġi akkużat b'imġieba mhux xierqa u li daħal fil-post bl-użu tal-vjolenza. Minbarra Angeli, li ismu propju huwa Jacob Anthony Chansley, ġew arrestati u akkużati għadd ta' persuni oħra. Dawn jinkludu delegat ta' West Virginia, Derrick Evans, li rriżenja mill-Kamra. Arrestat ukoll Adam Johnson ta' 36 sena, li nqabad f'għadd ta' ritratti jġorr il-podju tal-Ispeaker Nancy Pelosi 'l barra mill-Kamra tar-Rappreżentanti, kif ukoll Lonnie Leroy Coffman ta' 70 sena, li nstab fil-pussess ta' splussiv. L-FBI qed tappella lin-nies biex jgħinu sabiex dawk li wettqu dawn l-atti vjolenti jitressqu quddiem il-ġustizzja. Ix-xeni tal-bieraħ ħasdu lil kulħadd u qed jitqiesu bħala disprezz lejn id-demokrazija – Dr Cassar Ashli Babbitt hija waħda mill-partitarji ta' Trump li tilfet ħajjitha fil-Capitol